
Europski parlament,
–	uzimajući u obzir Prijedlog Europske središnje banke od 17. prosinca 2025. za imenovanje potpredsjednika nadzornog odbora Europske središnje banke (C10-0366/2025),
–	uzimajući u obzir članak 26. stavak 3. Uredbe Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija[footnoteRef:1], [1:  	SL L 287, 29.10.2013., str. 63., ELI: http://data.europa.eu/eli/reg/2013/1024/oj.] 

–	uzimajući u obzir Međuinstitucionalni sporazum Europskog parlamenta i Europske središnje banke o praktičnim modalitetima provedbe demokratske odgovornosti i nadzora nad izvršavanjem zadaća dodijeljenih ESB-u u okviru Jedinstvenog nadzornog mehanizma[footnoteRef:2], [2:  	SL L 320, 30.11.2013., str. 1., ELI: http://data.europa.eu/eli/agree_interinstit/2013/1130/oj.] 

–	uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a[footnoteRef:3], [3:  	SL C 23, 21.1.2021., str. 105.] 

–	uzimajući u obzir svoju Rezoluciju od 16. siječnja 2020. o institucijama i tijelima ekonomske i monetarne unije: sprečavanje sukoba interesa nakon odlaska iz javne službe[footnoteRef:4], [4:  	SL C 270, 7.7.2021., str. 113.] 

–	uzimajući u obzir članak 135. Poslovnika,
–	uzimajući u obzir izvješće Odbora za ekonomsku i monetarnu politiku (A10‑0008/2026),
A.	budući da prema članku 26. stavku 3. Uredbe Vijeća (EU) br. 1024/2013 Europska središnja banka (ESB) podnosi Parlamentu prijedlog za imenovanje potpredsjednika nadzornog odbora na odobravanje;
B.	budući da se potpredsjednika nadzornog odbora mora izabrati iz redova članova Izvršnog odbora ESB-a;
C.	budući da prema članku 26. stavku 2. Uredbe Vijeća (EU) br. 1024/2013 imenovanja u nadzorni odbor u skladu s tom uredbom trebaju poštovati načela ravnopravnosti spolova, iskustva i kvalifikacija;
D.	budući da je Parlament predan osiguravanju rodne ravnoteže na rukovodećim položajima u području bankarskih i financijskih usluga; budući da bi sve institucije i tijela Unije te sve nacionalne institucije i tijela trebali provoditi konkretne mjere za postizanje rodne ravnoteže;
E.	budući da je Europsko vijeće 10. prosinca 2020.[footnoteRef:5] imenovalo Franka Eldersona članom Izvršnog odbora ESB-a na mandat od osam godina počevši od 15. prosinca 2020. u skladu s člankom 283. stavkom 2. Ugovora o funkcioniranju Europske unije; [5:  	Odluka Europskog vijeća (EU) 2020/2049 od 10. prosinca 2020. o imenovanju člana Izvršnog odbora Europske središnje banke (SL L 420, 14.12.2020., str. 22., ELI: http://data.europa.eu/eli/dec/2020/2049/oj).] 

F.	budući da je Vijeće 22. veljače 2021.[footnoteRef:6] imenovalo Franka Eldersona potpredsjednikom nadzornog odbora ESB-a na razdoblje od pet godina počevši od 24. veljače 2021.; [6:  	Provedbena odluka Vijeća (EU) 2021/325 od 22. veljače 2021. o imenovanju potpredsjednika nadzornog odbora Europske središnje banke (SL L 64, 24.2.2021., str. 6., ELI: http://data.europa.eu/eli/dec_impl/2021/325/oj).] 

G.	budući da je ESB pismom od 17. prosinca 2025. Parlamentu podnio prijedlog da se mandat Franka Eldersona kao potpredsjednika nadzornog odbora ESB-a produlji za drugi mandat, čije bi se trajanje podudaralo s istekom njegova mandata kao člana Izvršnog odbora ESB-a;
H.	budući da je Odbor Europskog parlamenta za ekonomsku i monetarnu politiku potom ocijenio kvalifikacije predloženog kandidata, osobito u pogledu zahtjeva utvrđenih u članku 26. stavcima 2. i 3. Uredbe Vijeća (EU) br. 1024/2013;
I.	budući da je Odbor 28. siječnja 2026. održao saslušanje s predloženim kandidatom tijekom kojega je on dao uvodnu izjavu i potom odgovorio na pitanja članova Odbora;
1.	daje suglasnost za imenovanje Franka Eldersona potpredsjednikom nadzornog odbora Europske središnje banke;
2.	nalaže svojoj predsjednici da ovu Odluku proslijedi Vijeću, Komisiji, Europskoj središnjoj banci i vladama država članica.

